რიმეიკი
რიმეიკი ან რემეიკი (ინგლ. remake — „გადაკეთება“, „გარდაქმნა“) — ტერმინი, რომელიც აღნიშნავს უკვე არსებული ხელოვნების ნიმუშის — ფილმის, ტელესერიალის, ვიდეო თამაშის ან სხვა გასართობი კონტენტის გადაკეთებული, ხელახალი ვერსიის გამოცემას. ასეთი სახის ნამუშევარი არ ახდენს ორიგინალური ნაწარმოების ციტირებას ან პაროდირებას, არამედ ავსებს მას ახალი მახასიათებლებით. ის შესაძლოა იმეორებდეს ორიგინალის სიუჟეტს, მაგრამ, ამავე დროს, ასახავდეს მას ახალ ისტორიულ და სოციალურ-პოლიტიკურ პირობებში.